SFI AISF സംഘര്ഷം എം ജി സര്വകലാശാല ലൈംഗിക അധിക്ഷേപ ആരോപണത്തില് മൊഴി നല്കാനാളില്ലെന്ന് പോലീസ് കോട്ടയം: എം ജി സര്വകലാശാല MG University ക്യാമ്ബസിലെ SFI AISF സംഘര്ഷത്തില് ആണ് ഇരുസംഘടനകളും പൊലീസിന് പരാതി നല്കിയത്. എന്നാല് ഈ പരാതിയില് അന്വേഷണം മുന്നോട്ടുകൊണ്ടുപോകാന് ആകാത്ത സ്ഥിതിയാണ് ഇപ്പോള് ഉള്ളതെന്ന് അന്വേഷണ ഉദ്യോഗസ്ഥര് പറയുന്നു. കോട്ടയം ഡിവൈഎസ്പി Kottayam DySP സന്തോഷ് കുമാറിനാണ് കേസില് അന്വേഷണ ചുമതല. ഇരു സംഘടനാ നേതാക്കളും പരാതി നല്കിയശേഷം പിന്നീട് മൊഴിനല്കാന് വരുന്നില്ല എന്നാണ് അന്വേഷണ ഉദ്യോഗസ്ഥര് വ്യക്തമാക്കുന്നത്. ഇന്നലെ ഇതു സംഘടനാ നേതാക്കളെയും മൊഴി നല്കാനായി വിളിപ്പിച്ചിരുന്നു. എന്നാല് ആരും എത്തിയില്ല എന്നാണ് കോട്ടയം ഡിവൈഎസ്പി അറിയിച്ചത്.ആദ്യമായി പരാതി നല്കിയത് എഐഎസ്എഫ് വനിതാ നേതാവ് ആയിരുന്നു. ഇവര് പരാതിയില് കോട്ടയം ഗാന്ധിനഗര് പോലീസ് സ്റ്റേഷനില് എത്തി മൊഴി നല്കിയിരുന്നു. എന്നാല് കേസിന്റെ ഗൗരവം മാനിച്ച് അന്വേഷണം കോട്ടയം ഡിവൈഎസ്പിക്ക് കീഴിലേക്ക് മാറ്റുകയായിരുന്നു. ഇതോടെയാണ് മൊഴിനല്കാന് വീണ്ടും വനിതാ നേതാവിനെ പോലീസ് വിളിച്ചത്. എന്നാല് ഇവര് എപ്പോള് മൊഴി നല്കും എന്ന കാര്യത്തില് യാതൊരു വിവരവും നല്കിയില്ല എന്ന് അന്വേഷണ ഉദ്യോഗസ്ഥര് അറിയിച്ചു. Anupama Baby Missing കുഞ്ഞിനെ തിരികെ കിട്ടാന് അനുപമ ഹൈക്കോടതിയിലേക്ക് ഹേബിയസ് കോര്പസ് ഹര്ജി നല്കുംകേസില് എസ്എഫ്ഐ നേതാക്കളുടെ ഭാഗത്തു നിന്നും സമാനമായ പ്രതികരണമാണ് ഉണ്ടാകുന്നതെന്ന് പോലീസ് പറയുന്നു. എഐഎസ്എഫ് വനിതാനേതാവ് മൊഴി നല്കിയതിന് പിന്നാലെയാണ് എസ്എഫ്ഐ പരാതിയുമായി പോലീസിനെ സമീപിച്ചത്. പോലീസില് പരാതി നല്കി എന്നതിനപ്പുറം മൊഴിനല്കാന് എസ്എഫ്ഐ നേതാക്കളും എത്തുന്നില്ല എന്ന് പോലീസ് പറയുന്നു. ഇരു സംഘടനാ നേതാക്കളെയും ഫോണില് ബന്ധപ്പെടാന് ശ്രമിച്ചുവെങ്കിലും ആരെയും കിട്ടുന്നില്ല എന്നാണ് അന്വേഷണ ഉദ്യോഗസ്ഥര് പറയുന്നത്.എഐഎസ്എഫ് നല്കിയ പരാതിക്ക് സമാനമായ പരാതിയാണ് എസ്എഫ്ഐയും നല്കിയത്. എഐഎസ്എഫ് നേതാക്കള് ജാതിപ്പേര് വിളിച്ച് ആക്ഷേപിച്ചു എന്ന് എസ്എഫ്ഐ നേതാക്കള് നല്കിയ പരാതിയില് പറയുന്നു. എഐഎസ്എഫ് നല്കിയ പരാതിക്ക് സമാനമായി വനിതാ പ്രവര്ത്തകയെ എഐഎസ്എഫ് പ്രവര്ത്തകര് അപമാനിച്ചു എന്നും പരാതിയില് പറയുന്നു. എസ്എഫ്ഐ നല്കിയ പരാതിയില് ഏഴ് എഐഎസ്എഫ് പ്രവര്ത്തകര്ക്കെതിരെ പൊലീസ് കേസ് രജിസ്റ്റര് ചെയ്തിട്ടുണ്ട്. നേരത്തെ എഐഎസ്എഫ് നല്കിയ പരാതിയില് 10 എസ്എഫ്ഐ പ്രവര്ത്തകര്ക്കെതിരെയാണ് കേസ് രജിസ്റ്റര് ചെയ്തത്. അക്രമകാരികളെ ന്യായീകരിക്കുന്നു എസ്എഫ്ഐയ്ക്കെതിരെ പ്രമേയവുമായി AIYFവിവാദം ആളിക്കത്തുമ്ബോഴും കേസ് ഒത്തുതീര്പ്പിലേക്ക് നീങ്ങുന്നു എന്ന് സംശയമാണ് ഉയര്ന്നുവരുന്നത്. എസ്എഫ്ഐ നേതാക്കള് ഇതുവരെ മൊഴിനല്കാന് തയ്യാറാകാത്തതും സംശയകരമാണ്. കോട്ടയത്തെ എസ്എഫ്ഐ നേതാക്കള് മാധ്യമപ്രവര്ത്തകരോട് സംസാരിക്കാനും ഇതുവരെ തയ്യാറായിട്ടില്ല. എല്ലാം സംസ്ഥാന നേതൃത്വം പറയുമെന്ന നിലപാടാണ് ജില്ലയിലെ എസ്എഫ്ഐ പ്രവര്ത്തകര് സ്വീകരിക്കുന്നത്. ഏതായാലും വിവാദമായ കേസില് ഒത്തുതീര്പ്പ് സാധ്യമാകുമോ എന്നതും ഇടതുപാര്ട്ടികള്ക്ക് മുന്നിലെ വെല്ലുവിളിയാണ്. സ്ത്രീത്വത്തെ അപമാനിക്കല് അടക്കമുള്ള വകുപ്പുകള് ചുമത്തി എന്നതാണ് കേസില് നിര്ണായകമായത്. പട്ടിക ജാതി പട്ടിക വര്ഗ അതിക്രമ നിരോധന നിയമവും കേസില് ചുമത്തിയിട്ടുണ്ട്.